Source: https://www.minzp.sk/showdoc.do?docid=19057&forceBrowserDetector=blind
Timestamp: 2020-07-07 03:42:48+00:00
Document Index: 4524175

Matched Legal Cases: ['§ 1', '§ 4', '§ 68', '§ 83', '§ 13', '§ 67', '§ 15', '§ 14', '§ 67', '§ 14']

OU-TN-OSZP1-2017/012045-2/SD -
Nachádzate sa tu: MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2017/012045-2/SD
OU-TN-OSZP1-2017/012045-2/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 22. marca 2017 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov na základe žiadosti PaedDr. Slavomíra Gleska (ďalej len „žiadateľ“, bytom: Gorkého 6, 811 01 Bratislava), týkajúcej sa organizovania verejného športového podujatia „Lazová stovka“.
Predmetom žiadosti je vydanie súhlasu podľa § 68 písm. e) v znení § 83 ods. 1 a podľa § 13 ods. 2 písm. k) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), povolenie výnimky podľa § 67 písm. h) zo zakázanej činnosti podľa § 15 ods. 1 písm. a) v znení § 14 ods. 1 písm. e) zákona o ochrane prírody a krajiny na organizovanie verejného telovýchovného, športového a turistického podujatia, ako aj iného verejnosti prístupného spoločenského podujatia, i povolenie výnimky podľa § 67 písm. h) zo zakázanej činnosti podľa § 14 ods. 1 písm. c) zákona o ochrane prírody a krajiny na pohyb mimo vyznačeného turistického chodníka alebo náučného chodníka za hranicami zastavaného územia obce. Podujatie je naplánované na termín 22. – 23. apríla 2017 (sobota a nedeľa). Žiadosť sa týka územia s druhým, tretím a štvrtým stupňom ochrany prírody – Chránenej krajinnej oblasti (CHKO) Malé Karpaty a CHKO Biele Karpaty, prírodnej rezervácie Málová, prírodnej rezervácie Plešivec, národnej prírodnej rezervácie Čachtický hradný vrch, prírodnej pamiatky Malá Pec a ich ochranného pásma, ako aj územia európskeho významu SKUEV0278 Brezovské Karpaty a SKUEV0103 Čachtické Karpaty. Podujatie je plánované v uvedených chránených územiach po vyznačených turistických chodníkoch (okrem úseku lesnej cesty v ochrannom pásme PP Malá pec) v okružnej trase začínajúcej i končiacej vo Vrbovom, okres Piešťany.
V prílohe boli rovnako priložené súhlasy vlastníkov a správcov dotknutých pozemkov, cez ktoré prechádza trasa plánovaného turistického pochodu.